4.1 ธุรกิจผลิตและจัดจำหน่ายรายการทางโทรทัศน์

ดำเนินงานภายใต้ บจ.เวฟ ทีวี, บจ.เวฟ ทีวี แอนด์ มูฟวี่ สตูดิโอส์

4.1.1 ธุรกิจผลิตและจัดจำหน่ายรายการโทรทัศน์

  ลักษณะของผลิตภัณฑ์หรือบริการ

-   ดำเนินธุรกิจผลิตและจัดจำหน่ายรายการโทรทัศน์
    โดยการแบ่งเวลาจากทางสถานีเพื่อออกอากาศรายการโทรทัศน์ และขายโฆษณา
    โดยมีรายได้จากการขายเวลาโฆษณา
    รายได้จากการโปรโมตสินค้าและบริการในรายการโทรทัศน์ ในปัจจุบัน
    รายการโทรทัศน์ของกลุ่มบริษัทที่แพร่ภาพทางสถานีโทรทัศน์ มีจำนวน 1 รายการ กล่าวคือ

-   

+---------+------------------------------------------------------------+
| -       | “จุดนัดภพ”                                                   |
| ช       |                                                            |
| ื่อรายการ |                                                            |
+---------+------------------------------------------------------------+
| วันที่อ    | ทุกวันเสาร์                                                   |
| อกอากาศ |                                                            |
+---------+------------------------------------------------------------+
| เวลาที่อ  | 23.30 – 24.15 น.                                           |
| อกอากาศ |                                                            |
+---------+------------------------------------------------------------+
| สถา     | สถานีโทรทัศน์ไทยทีวีสี ช่อง 3                                     |
| นีโทรทัศน์ |                                                            |
+---------+------------------------------------------------------------+
| เริ่มอ    | กลางเดือนมีนาคม 2555 (ปรับผังรายการมาจากละคร ซิทคอม “มหาชน      |
| อกอากาศ | เดอะซีรี่ส์” ซึ่งเริ่มออกอากาศตั้งแต่ มกราคม 2554)                    |
+---------+------------------------------------------------------------+
| ผู้ชม     | ครอบครัวทั่วไป ทุกเพศทุกวัย                                      |
| เป้าหมาย |                                                            |
+---------+------------------------------------------------------------+
| นิยาม    |                                                            |
| รายการ: |                                                            |
|         |                                                            |
| จุดนัดภพ  |                                                            |
| เป็น     |                                                            |
| เรื่องราว |                                                            |
| ของภารก |                                                            |
| ิจพิลึกพิลั่น |                                                            |
| ภพผกพัน  |                                                            |
| พัวพันด้ว  |                                                            |
| ยกรรมบุญ |                                                            |
| ++      |                                                            |
| เรื่องราว |                                                            |
| ของการพ |                                                            |
| บกันระหว |                                                            |
| ่างผีกับคน |                                                            |
+---------+------------------------------------------------------------+

  การตลาดและภาวะการแข่งขัน

-   กลยุทธ์การแข่งขัน

เป้าหมายในการดำเนินธุรกิจของบริษัท คือ ดำเนินธุรกิจการบันเทิง
เพื่อผลิตรายการที่มีคุณภาพให้กับสถานีโทรทัศน์ช่องต่างๆ
อย่างไรก็ตามกลุ่มลูกค้าของบริษัทก็คือผู้ชมรายการ
ดังนั้นบริษัทจะต้องแข่งขันด้านคุณภาพของรายการกับสถานีอื่น ๆ ในช่วงเวลาเดียวกัน

เนื่องจากรายได้ของธุรกิจนี้ มาจากรายได้จากการขายเวลาโฆษณา
จึงต้องแข่งขันเพื่อแย่งชิงส่วนแบ่งตลาดในช่วงเวลาดังกล่าวทั้งจากผู้ประกอบการรายเดิม
และผู้ประกอบรายใหม่ที่จะเข้ามาในอนาคต บริษัทจะใช้กลยุทธ์ในการกำหนดกลุ่มเป้าหมายให้ชัดเจน
และควบคุมคุณภาพของรายการ มีรายการหลากหลายประเภท นอกจากนี้จะพยายามคัดสรร
เลือกผู้ผลิตรายการให้เหมาะสมกับประเภทรายการ หรือเรื่องที่จะทำการผลิต
เนื่องจากผู้ผลิตรายการแต่ละรายจะมีความถนัดแตกต่างกันออกไป
รวมทั้งกำหนดนโยบายในการสร้างสรรค์ และพัฒนารายการโทรทัศน์ของบริษัทฯ อยู่เสมอ
อีกทั้งยังมีการพัฒนารายการเดิมอย่างต่อเนื่องทั้งในด้านรูปแบบรายการ เนื้อหาสาระ
และความบันเทิง เพื่อให้รายการของบริษัทฯ ได้รับความนิยมจากประชาชนโดยตลอด

  นโยบายและการกำหนดราคา

บริษัทฯมีนโยบายการกำหนดราคาอัตราค่าโฆษณา และอัตราค่าโปรโมตให้มีความเป็นธรรม
และคุ้มค่าต่อลูกค้าเพื่อรักษาความสัมพันธ์อันดีในระยะยาว
ซึ่งการกำหนดราคาจะพิจารณาจากความนิยมของแต่ละรายการ สถานี และช่วงเวลาที่ออกอากาศ
ซึ่งเป็นอัตราที่สามารถแข่งขันได้กับคู่แข่งในอุตสาหกรรม
นอกจากนี้กลยุทธ์การจำหน่ายแบบแพ็กเกจมีส่วนช่วยให้การกำหนดราคามีความยืดหยุ่น
และสนองความต้องการของลูกค้าโฆษณาได้มากยิ่งขึ้น
กล่าวคือลูกค้าสามารถเลือกลงโฆษณาและประชาสัมพันธ์กับบริษัทฯ ได้หลายรูปแบบในหลายรายการ
โดยลูกค้าสามารถเลือกซื้อเวลาโฆษณาและเป็นผู้สนับสนุนรายการเพื่อโปรโมตสินค้าและบริการในรายการเดียว
หรือการเลือกซื้อเวลาโฆษณาและเป็นผู้สนับสนุนรายการเพื่อโปรโมตสินค้าและบริการในหลายรายการ

-   ลักษณะลูกค้าและกลุ่มลูกค้าเป้าหมาย

  กลุ่มลูกค้าที่ซื้อเวลาโฆษณาและโปรโมตกับบริษัทฯ สามารถแบ่งได้เป็น 2 กลุ่ม คือ

1.  กลุ่มบริษัทตัวแทนโฆษณา (Agency) คือ บริษัทที่ให้บริการวางแผนการโฆษณา
    และจัดสรรเวลาโฆษณาให้กับลูกค้าที่เป็นเจ้าของผลิตภัณฑ์ หรือบริการต่างๆ
    โดยลูกค้ากลุ่มนี้จะซื้อเวลาโฆษณา และโปรโมตกับบริษัทฯ เป็นแพ็กเกจ(Package) คือ
    การเลือกโฆษณาและประชาสัมพันธ์กับบริษัทฯได้หลายรูปแบบในหลายรายการ
    โดยเป็นการซื้อล่วงหน้า และมีระยะเวลาการซื้อนาน โดยมีระยะเวลาซื้อตั้งแต่ 1 เดือน, 3
    เดือน, 6 เดือน หรือ 1 ปี
    เพื่อจัดสรรให้แก่การโฆษณาสินค้าและบริการแต่ละรายตามแผนโฆษณาที่วางให้กับลูกค้า
    ซึ่งได้แก่ บริษัทขนาดใหญ่ องค์กรของรัฐบาล และรัฐวิสาหกิจ
    ที่มีการวางแผนการตลาดและกำหนดงบประมาณการตลาดอย่างชัดเจนและมีการโฆษณาประชาสัมพันธ์อย่างต่อเนื่อง
    โดยให้บริษัทตัวแทนโฆษณาเป็นผู้วางแผนโฆษณาให้

2.  กลุ่มบริษัทที่เป็นเจ้าของผลิตภัณฑ์หรือลูกค้าโดยตรง (Direct Customer) ได้แก่
    บริษัทห้างร้านเอกชนทั่วไปที่สามารถกำหนดแนวทางโฆษณา
    และประชาสัมพันธ์ได้เองโดยติดต่อซื้อเวลาโฆษณากับบริษัทฯโดยตรง
    ซึ่งส่วนมากลูกค้ากลุ่มนี้จะมีขนาดเล็กกว่ากลุ่มที่ติดต่อผ่านบริษัทตัวแทนโฆษณาและมีงบประมาณในการโฆษณาน้อยกว่า

ทั้งนี้ บริษัทฯ มีลูกค้าที่เป็นกลุ่มบริษัทตัวแทนโฆษณาจำนวนมาก
รวมถึงการมีลูกค้ากลุ่มเจ้าของผลิตภัณฑ์ที่อยู่ในธุรกิจที่หลากหลาย

และไม่มีลูกค้าบุคคลภายนอกรายใดซื้อเวลาโฆษณาจากกลุ่มบริษัทในระยะเวลา 3
ปีที่ผ่านมาเกินกว่าร้อยละ 30 เมื่อเทียบจากรายได้รวม

  กลุ่มผู้ชมรายการเป้าหมาย

บริษัทมุ่งเน้นการผลิตรายการที่ให้ผู้คนทุกกลุ่มทุกสาขาอาชีพสามารถชมได้
และได้รับสาระและความบันเทิง
โดยกลุ่มผู้ชมหลักของรายการจะเป็นตามลักษณะเฉพาะของรายการโทรทัศน์ดังนี้

  ---------------------------------- ------------------------------------
  รายการ                             กลุ่มผู้ชมเป้าหมาย

  “จุดนัดภพ”                           สำหรับครอบครัว ทุกเพศ ทุกวัย
  ---------------------------------- ------------------------------------

-   การจำหน่าย และช่องทางการจัดจำหน่าย

บริษัทฯ
มีเจ้าหน้าที่ฝ่ายขายและการตลาดทำหน้าที่ในการจำหน่ายเวลาโฆษณาและการโปรโมตของบริษัทฯ
เอง โดยปกติในการจำหน่าย จะมีเจ้าหน้าที่ของผู้รับจ้างเข้าไปติดต่อกับลูกค้าโดยตรง
เพื่อเสนอรูปแบบ และแพ็กเกจการโฆษณา และโปรโมตรายการโทรทัศน์ต่างๆ ของบริษัทฯ
รูปแบบการจำหน่ายมีทั้งการจำหน่ายนาทีโฆษณา
การเป็นผู้สนับสนุนรายการโดยโปรโมตสินค้าหรือบริการ การขายแบบเป็นแพ็กเกจในรายการเดียว
หรือการขายแบบเป็นแพ็กเกจในหลายรายการ โดยมีลักษณะการจำหน่ายดังนี้

1.  การขายเวลาโฆษณา (Air Time) เกิดจากข้อตกลงกับทางสถานีในรูปแบบ Time
    Sharingซึ่งจำนวนนาทีโฆษณาต่อเวลาออกอากาศถูกกำหนดโดยกรมประชาสัมพันธ์
    โดยการออกอากาศ 1 ชั่วโมงสามารถขายเวลาโฆษณาได้สูงสุด 10 – 12 นาที

2.  การโปรโมตสินค้า และบริการในรายการ ได้แก่ การโฆษณาในรูปแบบแผ่นป้ายรางวัล,
    ป้ายโฆษณา ณ แท่น (Podium) ของพิธีกร หรือผู้ร่วมรายการ, หรือฉากรายการ เป็นต้น
    รูปแบบรายการโทรทัศน์ที่มีรายได้ประเภทนี้ ได้แก่ รายการประเภทเกมโชว์
    โดยการทำสัญญากับผู้สนับสนุนรายการจะมีระยะเวลาสัญญาเป็นรายเดือนหรือรายปี
    ซึ่งรายได้ในส่วนนี้ทั้งหมดเป็นของบริษัทฯ โดยไม่ต้องแบ่งให้กับทางสถานี

  สภาพการแข่งขัน

ในปีที่ผ่านมาเศรษฐกิจของประเทศชะลอตัวเพิ่มขึ้นไม่มากนัก
ส่งผลให้อุตสาหกรรมโฆษณาได้รับผลกระทบโดยตรงจากภาวะเศรษฐกิจโดยรวม
แต่อย่างไรก็ตามจากข้อมูลในอดีตที่ผ่านมา
พบว่าสื่อโทรทัศน์เป็นสื่อที่มีส่วนแบ่งทางการตลาดสูงสุดเสมอมา
เนื่องจากเป็นสื่อที่สามารถเข้าถึงผู้บริโภคได้จำนวนมากและนำเสนอได้ทั้งภาพและเสียงพร้อมกัน

ซึ่งจะเห็นได้ว่าการผลิตรายการทางโทรทัศน์ ในปัจจุบันมีการแข่งขันกันมากขึ้น
เนื่องจากกระแสความนิยมของผู้บริโภคที่มีการเปลี่ยนแปลงอยู่ตลอดเวลา
ทำให้ผู้ประกอบการโทรทัศน์มีความจำเป็นอย่างยิ่งที่ต้องปรับปรุงรายการอยู่อย่างสม่ำเสมอ
รวมทั้งการปรับเปลี่ยนเพื่อเพิ่มความสามารถในการแข่งขันของสถานีโทรทัศน์เองด้วย
โดยที่ผ่านสถานีโทรทัศน์แต่ละแห่งมีการปรับเปลี่ยนรูปแบบการนำเสนอ
และมีการเพิ่มรายการโทรทัศน์ใหม่หลายรายการเพื่อเพิ่มกระแสความนิยมของผู้ชมโทรทัศน์

การจัดหาผลิตภัณฑ์หรือบริการ

ลักษณะของรายการโทรทัศน์ในปัจจุบัน เป็นรายการโทรทัศน์ที่บริษัทบริหารการผลิตเอง
และจำหน่ายเวลาโฆษณาเอง (Time Sharing) คือ รายการที่สร้างสรรค์ ผลิต
และดำเนินการบริหารการจำหน่ายเวลาโฆษณาเองโดยบุคคลากรของบริษัทในสัดส่วนเวลาโฆษณาที่ตกลงกันกับทางสถานี
ซึ่งลิขสิทธ์ของรายการเหล่านี้จะเป็นของบริษัท

ในการผลิตรายการโทรทัศน์มีต้นทุนหลักในการผลิต ได้แก่ ค่าจ้างผลิต, ค่าใช้จ่ายในการผลิต,
เงินรางวัล, ค่าบทประพันธ์ และค่าพิธีกรหรือผู้ดำเนินรายการ เป็นต้น
โดยมีขั้นตอนในการจัดหาผลิตภัณฑ์และบริการดังนี้

1)  จัดหาสถานีโทรทัศน์ และช่วงเวลาออกอากาศ

1.1) วิธีการจัดหาสถานีโทรทัศน์ และช่วงเวลาออกอากาศ

บริษัทจะต้องยื่นเสนอรูปแบบรายการต่อสถานีโทรทัศน์ เพื่อให้สถานีพิจารณาอนุมัติ
โดยมีขั้นตอนการอนุมัติ ดังนี้

บริษัทเสนอรูปแบบรายการ สถานีพิจารณา ขั้นตอนการผลิต

(จ้างผลิต)

การเสนอรูปแบบรายการต่อสถานี

ผู้รับจ้างโดยทีมงานครีเอทีฟ (Creative) จะระดมความคิดสร้างสรรค์มาเป็นคอนเซ็ปต์
(Concept) รายการ
และวางเป็นรูปแบบรายการและรูปแบบการนำเสนอโดยในระหว่างกระบวนการดังกล่าวนั้นอาจมีการปรึกษาหารือกับทางสถานีโทรทัศน์หรือลูกค้าโฆษณาล่วงหน้า
เพื่อวางแนวทางการผลิตรายการโทรทัศน์
หลังจากนั้นจึงเริ่มดำเนินการเลือกสถานีและช่วงเวลาออกอากาศที่เหมาะสมกับรายการ
และจัดทำเป็นข้อเสนอ (Proposal) เพื่อเสนอให้ทางสถานีพิจารณา

การพิจารณาอนุมัติของสถานี

การพิจารณาของแต่ละสถานีจะมีหลักเกณฑ์แตกต่างกันไป โดยมีหลักใหญ่ๆในการพิจารณา คือ
รูปแบบรายการ และความสามารถในการชำระค่าเช่าเวลา ซึ่งการพิจารณารูปแบบรายการนั้น
ทางสถานีจะพิจารณาจากความเหมาะสมของลักษณะรายการกับเวลาออกอากาศ,
ประสบการณ์ของผู้จัดรายการ และสำหรับรายการเดิมที่มีการออกอากาศมาแล้ว
สถานีจะพิจารณาถึงความนิยมของรายการ และ กระแสตอบรับของประชาชนและสื่อมวลชนเป็นหลัก

ลักษณะการทำข้อตกลงกับสถานีโทรทัศน์

สถานีจะเป็นผู้กำหนดข้อตกลงของเวลาออกอากาศกับทางสถานี โดยในปัจจุบัน
บริษัทมีการแบ่งเวลาโฆษณากับทางสถานี (Time Sharing) สำหรับกรณี Time Sharing บริษัทฯ
ไม่ต้องชำระค่าเช่าเวลากับสถานีทำให้ไม่มีต้นทุนค่าเช่าเวลา แต่บริษัทฯ
ต้องแบ่งเวลาในการขายโฆษณาส่วนหนึ่งตามสัดส่วนที่ตกลงกันให้กับทางสถานีไปจัดจำหน่ายเอง
ทั้งนี้บริษัทฯและสถานีจะร่วมกันกำหนดอัตราค่าโฆษณาและส่วนลดที่จะให้กับผู้ซื้อเวลาโฆษณาให้เป็นอัตราเดียวกัน

2)  ขั้นตอนการผลิตรายการโทรทัศน์และบันทึกเทป
    (กรณีบริษัทว่าจ้างให้ผู้ผลิตรายการอิสระอื่นผลิตรายการให้จะไม่มีขั้นตอนนี้)

  ในปัจจุบันรายการที่บริษัทผลิตเองจะเป็นรายการละครซิทคอม “มหาชนเดอะซีรีส์”

  2.1) ขั้นตอนเตรียมการผลิต (Pre-production)

  2.2) ขั้นตอนการถ่ายทำรายการ / บันทึกเทป (Production)

  2.3) ขั้นตอนภายหลังการถ่ายทำรายการ (Post- production)

  2.1) ขั้นตอนเตรียมการผลิต (Pre-production)

ขั้นตอนการผลิตเพื่อออกอากาศในแต่ละเทป เริ่มต้นจากฝ่ายผลิต
วางแผนงานและแนวความคิดในการผลิตสำหรับแต่ละเทปที่จะออกอากาศ
โดยการประชุมเพื่อเปิดโอกาสให้สมาชิกระดมความคิดสร้างสรรค์เพื่อให้ได้มาซึ่งแนวคิด
(Concept) และข้อสรุปเนื้อหา สาระ บันเทิง ในบทละครที่ต้องการนำเสนอ
และสรุปแผนงานเพื่อส่งให้ทีมผลิตรายการวางแผนการดำเนินงาน กำหนดวันบันทึกเทป
นัดหมายดารา นักแสดง และกระจายงานไปยังส่วนงานต่างๆเพื่อเตรียมงานก่อนการถ่ายทำ

นอกเหนือจากการผลิตในแต่ละเทปแล้ว
ทีมงานเตรียมการผลิตของแต่ละรายการมีหน้าที่เตรียมงานและวางแผนล่วงหน้าทั้งในระยะสั้นและระยะยาวเพื่อกำหนดรูปแบบหรือทิศทางการดำเนินรายการโทรทัศน์
ทั้งนี้
เพื่อรักษาความนิยมของรายการและสรรหาแนวทางนำเสนอใหม่ๆและตรงกับความต้องการของผู้ชมรายการ
กระบวนการต่างๆ ได้แก่ การค้นคว้าหาข้อมูลข่าวสารเพื่อใช้พัฒนารายการ
การสรรหาดารานักแสดง เป็นต้น

  2.2) ขั้นตอนการถ่ายทำรายการ / บันทึกเทป (Production)

การถ่ายทำรายการโทรทัศน์ของบริษัทฯ จะถ่ายทำรายการล่วงหน้าประมาณ 2 - 4 สัปดาห์ ทั้งนี้
เพื่อให้ฝ่ายผลิตมีเวลาที่พอเพียงและสามารถควบคุมคุณภาพของรายการก่อนออกอากาศได้
เมื่อเสร็จสิ้นขั้นตอนเตรียมการผลิต ฝ่ายผลิตจึงนัดถ่ายทำรายการที่สถานที่ต่างๆ
ที่กำหนดไว้ในแผนการผลิต ซึ่งส่วนใหญ่เป็นการถ่ายทำนอกสถานที่

  2.3) ขั้นตอนภายหลังการถ่ายทำรายการ (Post- production)

กระบวนการภายหลังการถ่ายทำรายการ (Post-Production)
เป็นกระบวนการตัดต่อเทปที่ได้บันทึกการถ่ายทำ รวมถึงการคัดเลือกภาพ การเพิ่มเสียง
หรือเทคนิคพิเศษต่างๆ
ซึ่งบริษัทฯจะมีทีมงานในการตรวจสอบคุณภาพอีกครั้งก่อนส่งเทปรายการให้ทางสถานีเพื่อตรวจสอบความเหมาะสมก่อนการออกอากาศล่วงหน้าประมาณ
2-3 วัน หากทางสถานีมีความเห็นว่าเนื้อหารายการมีส่วนที่ไม่เหมาะสมต่อการออกอากาศ
ทางสถานีสามารถส่งกลับให้ทางบริษัทฯดำเนินการแก้ไขได้ทันเวลา
ซึ่งที่ผ่านมาบริษัทฯไม่พบปัญหาดังกล่าวเนื่องจากบริษัทฯมีนโยบายไม่ผลิตรายการที่เข้าข่ายต้องห้าม
และเมื่อเสร็จสิ้นขั้นตอนการผลิตทั้งหมดและได้เทปรายการที่สมบูรณ์ที่พร้อมให้ทางสถานีนำออกอากาศทางโทรทัศน์ต่อไป

งานที่ยังไม่ได้ส่งมอบ

-ไม่มี-

  4.1.2 ธุรกิจรับจ้างผลิตละครโทรทัศน์

-   ในปี 2555 บริษัทฯ ดำเนินธุรกิจรับจ้างผลิตละครโทรทัศน์ 1 เรื่อง คือ

+------------------------+---------------------------------------------+
| - ชื่อรายการ             | “แววมยุรา”                                   |
+------------------------+---------------------------------------------+
| - วันที่ออกอากาศ          | ทุกวันศุกร์ – อาทิตย์                             |
+------------------------+---------------------------------------------+
| -เวลาออกอากาศ          | 20.30 – 22 .30 น.                           |
+------------------------+---------------------------------------------+
| - สถานีโทรทัศน์           | สถานีโทรทัศน์ไทยทีวีสี ช่อง 3                      |
+------------------------+---------------------------------------------+
| -เริ่มออกอากาศ           | เมษายน – พฤษภาคม 2555                       |
+------------------------+---------------------------------------------+
| ผู้ชมเป้าหมาย             | ครอบครัวทั่วไป ทุกเพศทุกวัย                       |
+------------------------+---------------------------------------------+
| นิยามรายการ:            |                                             |
|                        |                                             |
| แววมยุรา                |                                             |
| เป็นเรื่องราวเมื่อค         |                                             |
| วามรักเป็นเรื่องของโชคชะตา |                                             |
| นักธุรกิจจอมซ่า            |                                             |
| จึงถูกพัดพา               |                                             |
| มาเจอสาวสวยสุดซ่าอย่างเธอ |                                             |
+------------------------+---------------------------------------------+

  การตลาดและภาวะการแข่งขัน

-   กลยุทธ์การแข่งขัน

เป้าหมายในการดำเนินธุรกิจของบริษัท คือ ดำเนินธุรกิจการบันเทิง
เพื่อผลิตละครโทรทัศน์ที่มีคุณภาพให้กับสถานีโทรทัศน์ช่องต่างๆ
อย่างไรก็ตามกลุ่มลูกค้าของบริษัทก็คือผู้ชมรายการ
ดังนั้นบริษัทจะต้องแข่งขันด้านคุณภาพของรายการกับผู้จัดรายอื่นๆ

  กลุ่มผู้ชมรายการเป้าหมาย

บริษัทมุ่งเน้นการผลิตละครโทรทัศน์ที่ให้ผู้คนทุกกลุ่มทุกสาขาอาชีพสามารถชมได้
และได้รับสาระและความบันเทิง
โดยกลุ่มผู้ชมหลักจะเป็นตามลักษณะเฉพาะของแต่ละประเภทละครโทรทัศน์ กล่าวคือ

  ---------------------------------- ------------------------------------
  รายการ                             กลุ่มผู้ชมเป้าหมาย

  “แววมยุรา”                          สำหรับครอบครัว ทุกเพศ ทุกวัย
  ---------------------------------- ------------------------------------

การจำหน่าย และช่องทางการจัดจำหน่าย

ธุรกิจนี้เป็นธุรกิจรับจ้างผลิตละครโทรทัศน์
ซึ่งจะต้องมีการนำเสนอรูปแบบละครที่จะสร้างแก่ทางสถานีและเมื่อได้รับอนุมัติให้ดำเนินการสร้างได้แล้วก็จะมีการทำสัญญาว่าจ้างกับทางสถานีเป็นรายเรื่องและได้กำหนดให้ส่งมอบม้วนเทปที่เสร็จสมบูรณ์แล้วแก่สถานีเพื่อรอการออกอากาศต่อไป

  สภาพการแข่งขัน

ในปีที่ผ่านมาเศรษฐกิจของประเทศชะลอตัวเพิ่มขึ้นไม่มากนัก
ส่งผลให้อุตสาหกรรมโฆษณาได้รับผลกระทบโดยตรงจากภาวะเศรษฐกิจโดยรวม
แต่อย่างไรก็ตามจากข้อมูลในอดีตที่ผ่านมา
พบว่าสื่อโทรทัศน์เป็นสื่อที่มีส่วนแบ่งทางการตลาดสูงสุดเสมอมา
เนื่องจากเป็นสื่อที่สามารถเข้าถึงผู้บริโภคได้จำนวนมากและนำเสนอได้ทั้งภาพและเสียงพร้อมกัน

ซึ่งจะเห็นได้ว่าการผลิตรายการทางโทรทัศน์
โดยเฉพาะละครโทรทัศน์ในปัจจุบันมีการแข่งขันกันมากขึ้น
เนื่องจากกระแสความนิยมของผู้บริโภคที่มีการเปลี่ยนแปลงอยู่ตลอดเวลา
ทำให้ผู้ประกอบการโทรทัศน์มีความจำเป็นอย่างยิ่งที่ต้องปรับปรุงคุณภาพอยู่อย่างสม่ำเสมอ
รวมทั้งการปรับเปลี่ยนเพื่อเพิ่มความสามารถในการแข่งขันของสถานีโทรทัศน์เองด้วย
โดยที่ผ่านมาสถานีโทรทัศน์แต่ละแห่งมีการปรับเปลี่ยนรูปแบบการนำเสนอ
และมีการเพิ่มรายการโทรทัศน์ใหม่หลายรายการเพื่อเพิ่มกระแสความนิยมของผู้ชมโทรทัศน์

การจัดหาผลิตภัณฑ์หรือบริการ

ธุรกิจรับจ้างผลิตละครโทรทัศน์ ดำเนินงานโดย บจ.เวฟ ทีวี บริษัทฯ
มีนโยบายในการผลิตละครโทรทัศน์ที่มีคุณภาพ โดยจะเป็นละครแนวใดขึ้นอยู่กับสภาวะตลาด
บทภาพยนตร์และการพิจารณาของสถานีโทรทัศน์ผู้ว่าจ้าง
ซึ่งจะมีการทำสัญญาว่าจ้างผลิตละครโทรทัศน์เป็นรายเรื่อง
เมื่อผลิตเสร็จก็จะส่งมอบทางสถานีเพื่อออกอากาศต่อไป

ขั้นตอนการผลิตละครโทรทัศน์จะมีความคล้ายคลึงกับการผลิตรายการโทรทัศน์ที่กล่าวข้างต้นโดยสรุป
ดังนี้

1.  ขั้นตอนเตรียมการผลิต (Pre-production)

2.  ขั้นตอนการถ่ายทำรายการ / บันทึกเทป (Production)

3.  ขั้นตอนภายหลังการถ่ายทำรายการ (Post- production)

    โดยในปี 2555 ละครที่บริษัทเป็นผู้จัดได้ออกอากาศ 1 เรื่อง คือ เรื่อง “แววมยุรา”
    ซึ่งประสบความสำเร็จและได้รับการตอบรับที่ดีจากผู้ชม

    งานที่ยังไม่ได้ส่งมอบ

    -ไม่มี-

  4.2 ธุรกิจจัดคอนเสิร์ตและโชว์

ดำเนินงานภายใต้ บมจ.เวฟ เอ็นเตอร์เทนเมนท์

  การประกอบธุรกิจของกลุ่มบริษัทแบ่งออกเป็น 3 ลักษณะได้แก่

1.  การจัดคอนเสิร์ต และ อีเว้นต์

ได้แก่ การจัดงานกิจกรรมพิเศษ การจัดงานแถลงข่าว การจัดแสดงดนตรีสด
การแสดงคอนเสิร์ตของศิลปิน โดยเริ่มจากการสรรหา คัดสรร ศิลปินไทย ศิลปินต่างประเทศ
คอนเทนท์งานแสดงต่างๆ นำมาสร้างงานแสดงของไอเวฟ ไปจนถึงการจัดการด้านเตรียมงาน
การประชาสัมพันธ์ การฝึกซ้อม ออกแบบตกแต่งสถานที่การแสดง การจัดจำหน่ายบัตร เช่น
คอนเสิร์ต “อีทีซี แบ็ค ทู เบสิค”, “นูโว บีไซด์ ครั้งนี้คงถูกใจ”

2.  การทำธุรกิจเพลง

ได้แก่ การสร้างสรรค์เพลงร่วมกับศิลปิน “อีทีซี, งานเพลงของศิลปินใหม่ “MJ”
โดยขณะนี้มีเพลงในความดูแล ได้แก่ อีทีซี (ปรชญา 8 บิต, รักครั้งเดียว, เจ็บ..และชินไปเอง,
ถนนสีขาว, Soft Touch With Your Love, ใครนิยาม, ปัจจุบัน), MJ (Tonight)

3.  การจัดการบริหารศิลปิน

ได้แก่ การสร้างสรรค์ศิลปินหน้าใหม่ MJ – Mark ภาคียะ นักตะเฆ่, Jin – Jin
ZooHyungโดยไอเวฟดำเนินการดูแลพัฒนาศิลปิน โปรโมทศิลปินและขายงานเพลง งานแสดง
งานปรากฏตัว งาน พรีเซ็นเตอร์ฯลฯ

  การตลาดและภาวะการแข่งขัน

- นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีรูปแบบที่โดดเด่น

    เนื่องจากธุรกิจปัจจุบันมีการแข่งขันค่อนข้างสูงการเลือกซื้อโฆษณาของลูกค้าจะพิจารณาศิลปินที่ได้รับความนิยมและมีคุณภาพเป็นสำคัญดังนั้นกลุ่มธุรกิจได้ตระหนักและให้ความสำคัญในการผลิตผลงานและศิลปินที่มีคุณภาพโดยมุ่งเน้นการให้ความบันเทิงที่คุณค่า
    คุ้มค่า และเป็นงานที่น่าประทับใจสำหรับผู้ชม

-   ทีมงานและบุคลากรที่มีประสิทธิภาพ

    ทีมงานและบุคลากรของบริษัทฯเป็นมืออาชีพที่มีประสบการณ์ในวงการอย่างต่อเนื่องและยาวนานมีผลงานและภาพพจน์ที่ดีเสมอมาซึ่งเป็นส่วนสำคัญหนึ่งในการติดตามของผู้ฟังตลอดเวลา

-   มีนโยบายด้านการตลาดที่ยืดหยุ่นและสร้างสรรค์

    ด้านราคา

    กลุ่มธุรกิจได้ใช้กลยุทธ์ทางการตลาดในด้านราคาแบบเหมารวม (Package) โดยมี package
    ในราคาที่คุ้มค่าให้ลูกค้าเลือกได้ เพื่อให้สอดคล้องตามงบประมาณของลูกค้า นอกจากนี้
    กลุ่มธุรกิจยังมีการให้ส่วนลดสำหรับลูกค้าที่มีการเซ็นสัญญาในระยะยาวเพื่อความต่อเนื่องในการบริหารงบประมาณของลูกค้า

  ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมายของแต่ละธุรกิจ สามารถสรุปได้ 4 กลุ่มดังนี้

1)  การจัดคอนเสิร์ต : กลุ่มคนทำงานทั้งชายและหญิงอายุ20ปีขึ้นไป

2)  การทำธุรกิจเพลง: วัยรุ่นและคนทำงาน อายุระหว่าง 18-30 ปี ที่ชื่นชอบ ความทันสมัย

3)  การบริหารศิลปิน : วัยรุ่นทั้งชายและหญิง ผู้จัดละคร ศิลปะ ภาพยนตร์

4)  การจัดงานอีเว้นต์:บริษัท ห้างร้าน หน่วยงานราชการ

  กลุ่มลูกค้าเป้าหมาย

รายได้ของกลุ่มธุรกิจมาจากการขายโฆษณาของผู้สนับสนุนหลัก เป็นส่วนใหญ่ สามารถจำแนกได้ดังนี้

ลูกค้าโดยตรง (Direct Customer)
เป็นกลุ่มลูกค้าผู้ประกอบการในธุรกิจต่างๆที่ซื้อเวลาโฆษณาจากผู้ผลิตรายการโดยตรง เช่น บมจ.
ปตท., บมจ.ไทยประกันชีวิต, บจก. ตรีเพชรอีซูซุเซลส์, เป็นต้น

  แนวโน้มภาวะอุตสาหกรรมและการแข่งขัน

การแข่งขันของธุรกิจมีแนวโน้มที่จะรุนแรงขึ้นเรื่อยๆ
ดังนั้นผู้ประกอบการที่มีศักยภาพในการผลิตงานที่มีคุณภาพ มีแนวคิดสร้างสรรค์
และมีความคล่องตัวในการปรับกลยุทธ์ได้ทันท่วงทีจะสามารถที่จะครองส่วนแบ่งตลาดได้มั่นคงกว่า

  การจัดหาผลิตภัณฑ์หรือบริการ

การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญในการผลิตคอนเสิร์ต คือ

    1) ศิลปินและบุคลากร

    2) ต้นทุนการผลิต

ในส่วนของต้นทุนการผลิตของกลุ่มบริษัท ค่าใช้จ่ายหลักคือ ค่าเช่าสถานที่ ค่าจ้าง ค่าตัวศิลปิน
ซึ่งทางกลุ่มบริษัท ได้ทำสัญญาได้ทำสัญญาอย่างถูกต้อง ได้แก่ ค่าตัวศิลปิน ค่าจ้าง ค่าลิขสิทธ์เพลง
พนักงานประจำซึ่งบริษัทฯจ่ายในรูปของเงินเดือน

ผลกระทบต่อสิ่งแวดล้อม

  -ไม่มี-

  งานที่ยังไม่ได้ส่งมอบ

  -ไม่มี-

  4.3 ธุรกิจเกี่ยวกับลิขสิทธิ์และจัดจำหน่ายละครไทยของสถานีโทรทัศน์ไทยทีวีสีช่อง 3

-   ลักษณะผลิตภัณฑ์ของ WAVE จะเป็นลิขสิทธิ์ภาพยนตร์ที่จัดหามาจากในประเทศ
    โดยเป็นผู้ถือลิขสิทธิ์ (Licensee) และผู้จัดจำหน่ายละครไทยของสถานีโทรทัศน์ไทยทีวีสีช่อง
    3 โดยการติดต่อขอซื้อลิขสิทธิ์ตามระยะเวลาประมาณ 2 ปี

-   เมื่อเป็นผู้ถือลิขสิทธิตามกฏหมายแล้ว WAVE สามารถจัดทำผลิตภัณฑ์ในรูปของสื่อต่างๆ
    ตามเงื่อนไขที่กำหนดในสัญญาได้
    แล้วนำผลิตภัณฑ์เหล่านี้ไปจำหน่ายต่อให้กับลูกค้าภายในประเทศ กล่าวคือ ตัวแทนจำหน่ายค้าส่ง

-   ลักษณะรายได้ ของ WAVE จะมาจากรายได้จากการขายผลิตภัณฑ์ประเภทภาพยนตร์ วีดีโอซีดี
    และ ดีวีดี พร้อมค่าลิขสิทธิ์ให้แก่ตัวแทนจำหน่ายค้าส่ง

  การตลาดและภาวะการแข่งขัน

-   กลยุทธ์การแข่งขัน

ด้านการจัดการลิขสิทธิ์ละครไทย เพื่อให้ได้สินค้าที่มีคุณภาพตามมาตรฐานสากล ด้วยราคาที่เป็นธรรม
และมีการบริการที่ประทับใจ
ดังนั้นบริษัทจึงได้กำหนดกลยุทธ์ที่สำคัญในการแข่งขันกับคู่แข่งตามเป้าหมายของบริษัท ดังนี้

1.  การจัดหาสินค้าที่มีคุณภาพตามมาตรฐานสากล

โดยการสรรหาละครคุณภาพที่สอดคล้องกับความต้องการของตลาด
และนำมาจัดทำผลิตภัณฑ์ในรูปของสื่อต่างๆ ที่ให้เสียงและภาพที่คมชัด ดังนั้น
จึงสร้างความมั่นใจให้กับลูกค้าต่างๆ ที่ซื้อสินค้าของบริษัทไป ว่าจะได้รับสินค้าที่ได้มาตรฐาน
และมีคุณภาพตรงตามความต้องการ

1.  การกำหนดราคาที่สามารถแข่งขันได้

บริษัทมีนโยบายที่จะกำหนดราคาสินค้าที่เป็นธรรมกับผู้บริโภค
และเป็นราคาที่สามารถแข่งขันกับคู่แข่งรายอื่นๆ ได้

2.  การบริการที่รวดเร็ว และตรงต่อเวลา

บริษัทได้ให้ความสำคัญกับกำหนดเวลาส่งสินค้าตามตารางที่ได้ตกลงกันกับลูกค้า ดังนั้นบริษัท
จึงมีการส่งสินค้าให้กับลูกค้า อย่างรวดเร็ว และตรงเวลา เพื่อให้ผู้บริโภค
ได้รับชมละครคุณภาพจากบริษัทพร้อมกันทั่วประเทศ
โดยตลอดระยะเวลาที่ผ่านมาลูกค้าให้ความไว้วางใจในระบบการจัดการคุณภาพและการบริการของบริษัทเป็นอย่างดี

-   ลักษณะลูกค้าและกลุ่มลูกค้าเป้าหมาย

    ลูกค้าของ WAVE ด้านลิขสิทธิ์จะเป็นลูกค้าประเภทตัวแทนจำหน่ายค้าส่ง
    ซึ่งมีความสัมพันธ์และทำธุรกิจกับ WAVE มาเป็นระยะเวลานาน
    เนื่องจากมีฐานะทางการเงินมั่นคง และเป็นที่เชื่อถือได้

ส่วนการคัดเลือกผู้แทนจำหน่าย จะพิจารณาจาก ฐานะการเงิน ความมั่นคงของกิจการ
ตลอดจนความสัมพันธ์กับลูกค้าในเขตที่ผู้แทนจำหน่ายรายนั้นรับผิดชอบอยู่

ในปี 2555 มีลูกค้ารายใหญ่ซื้อสินค้าจากบริษัท จำนวน 1 ราย
สินค้าที่บริษัทจำหน่ายเป็นละครไทยในรูปแบบดีวีดี วีซีดี และภาพยนตร์ไทย โดยลูกค้า รายดังกล่าว
มีฐานะการเงินมั่นคงและความสัมพันธ์และทำธุรกิจกับบริษัทมาเป็นระยะเวลานานตามที่กล่าวข้างต้น

-   การจำหน่าย และช่องทางการจัดจำหน่าย

การจำหน่ายลิขสิทธิ์ละครไทยผ่านตัวแทนจำหน่ายค้าส่ง การจัดจำหน่ายโดยวิธีนี้
ไม่ได้ทำสัญญาซื้อขายเป็นทางการ เนื่องจากลูกค้าแต่ละรายติดต่อซื้อขายกับ WAVE
มาเป็นระยะเวลานาน

ทั้งนี้ จะเป็นลักษณะการขายเงินเชื่อ ที่มีการให้เครดิตเทอมแก่ลูกค้า ประมาณ 90 วัน

-   สภาพการแข่งขัน

ในปัจจุบันประเภทของภาพยนตร์ที่ผู้บริโภคในประเทศนิยม ได้แก่
ภาพยนตร์ฝรั่งทั้งจากเครือเมเจอร์ในฮอลลีวู้ด และจากค่ายอิสระ ภาพยนตร์จีนจากฮ่องกง
ภาพยนตร์ซีรี่ส์เกาหลี และละครไทยของสถานีโทรทัศน์ไทยทีวีสีช่อง 3 เป็นต้น
ซึ่งมีบริษัทผู้ถือลิขสิทธิ์ภาพยนตร์ดังกล่าวนอกเหนือจาก WAVE
และถือว่าเป็นคู่แข่งของบริษัทอยู่หลายราย
ซึ่งบริษัทเหล่านี้ต่างก็เป็นผู้ประกอบการชั้นนำในประเทศทั้งสิ้น

สภาวะของธุรกิจประเภทนี้จะขึ้นอยู่กับความนิยมของผู้บริโภคต่อภาพยนตร์เรื่องนั้นๆ
ซึ่งมักจะสอดคล้องกับคุณภาพของการสร้างภาพยนตร์ของแต่ละบริษัทผู้สร้างด้วย
อย่างไรก็ตามสินค้าละเมิดลิขสิทธิ์จะเป็นตัวที่มีผลกระทบต่อบริษัทผู้ถือลิขสิทธิ์เป็นอย่างมาก
โดยเฉพาะอย่างยิ่งในปัจจุบัน ภาพยนตร์ที่ได้รับความนิยมมาก
ก็จะมีสินค้าละเมิดลิขสิทธิ์ออกมาจำหน่ายมากเช่นกัน ถึงแม้บริษัท
และภาครัฐได้ร่วมมือกันปราบปรามอย่างจริงจังแล้วก็ตาม แต่ก็ยังไม่เป็นผลดีเท่าที่ควร
ซึ่งถ้าหากผู้บริโภคยังไม่เปลี่ยนทัศนคติในการสนับสนุนสินค้าละเมิดลิขสิทธิ์ ซึ่งคุณภาพก็ด้อยกว่า
เพียงแต่ขายราคาต่ำกว่าเพราะไม่ต้องจ่ายค่าสิทธิ์ให้ถูกต้องนั่นเอง
บริษัทผู้ถือลิขสิทธิ์ทุกแห่งก็คงประสบปัญหาหนักในการสร้างความเจริญเติบโตให้กับธุรกิจของตนเอง

ภายใต้สถานะการณ์ที่ต้องต่อสู้กับสินค้าละเมิดลิขสิทธิ์ ซึ่งมีปัจจัยนอกเหนือการควบคุมของบริษัท คือ
พฤติกรรมของผู้บริโภค และนโยบายของรัฐบาลด้านกฎหมายป้องกันการละเมิดลิขสิทธิ์ที่เกี่ยวข้อง
รวมทั้งการบังคับใช้กฎหมาย สิ่งที่บริษัททำได้คือ พยายามปรับปรุงผลิตภัณฑ์
และปรับกลยุทธ์ราคาให้สนองตอบกับความต้องการของลูกค้าได้มากที่สุด
โดยการสรรหาภาพยนตร์ที่ตลาด และลูกค้าต้องการ

โดยภาพรวมของธุรกิจนี้ยังมีโอกาสเติบโตได้อีก เนื่องจากในปัจจุบัน การส่งเสริมจากภาครัฐ
ในฐานะผู้ควบคุมการละเมิดลิขสิทธิ์มีการปราบปรามที่เข้มงวด และจริงจังมากขึ้น
นอกเหนือไปจากการพิจารณาสินค้าซีดี เป็นสินค้าควบคุม
การออกมาตรการตั้งรางวัลนำจับและชี้เบาะแส การควบคุมการนำเข้าเครื่องจักรผลิตซีดี
การควบคุมการผลิต และการควบคุมการจำหน่าย
ที่ได้มีการกำหนดให้ผู้จำหน่ายจะต้องมาขึ้นทะเบียนพาณิชย์กับกรมพัฒนาธุรกิจการค้า
โดยมีเจ้าของลิขสิทธิ์ให้การรับรองการเป็นผู้จำหน่าย มีการดำเนินการเอาผิดกับเจ้าของอาคาร
และศูนย์การค้า โดยทางการจะส่งเจ้าหน้าที่ออกไปตรวจสอบการจำหน่ายในอาคาร
และศูนย์การค้าต่างๆ ที่เป็นเป้าหมาย เช่น พันธุ์ทิพย์พลาซ่า มาบุญครอง ศูนย์การค้าตะวันนา
เซียร์รังสิต ฟิวเจอร์พาร์ครังสิต ซีคอนสแควร์ เสรีเซ็นเตอร์ บ้านหม้อ และคลองถม เป็นต้น แล้ว
ซึ่งทางภาครัฐก็ได้ให้ความมั่นใจว่ามาตรการต่างๆ ที่ออกมานี้ จะทำให้สินค้าละเมิดลิขสิทธิ์ลดลง
ระบบมาเฟียที่เข้าไปคุมการขายต่างๆ จะหมดไป
และคนจะหันมาทำธุรกิจที่ถูกต้องตามกฎหมายมากขึ้น

ในปัจจุบันเทคโนโลยีที่เปลี่ยนไปอย่างรวดเร็ว
ส่งผลให้รูปแบบการละเมิดทรัพย์สินทางปัญญาเปลี่ยนแปลงไปเช่นกัน ในช่วงหลายปีที่ผ่านมา
ปัญหาการละเมิดลิขสิทธิ์ดนตรี และภาพยนตร์ในรูปแบบของแผ่นซีดีอยู่ในภาวะที่รุนแรง แต่ใน
วันนี้สถานการณ์นี้เปลี่ยนไป เมื่อเทคโนโลยีในรูปแบบของดิจิทัลเริ่มเข้ามามีบทบาท
ทำให้การละเมิดในรูปแบบของแผ่นซีดีลดปริมาณลงอย่างรวดเร็วและจะหายไปในไม่ช้า
แต่นั่นไม่ได้หมาย ความว่า การละเมิดทรัพย์สินทางปัญญาจะหมดไป
เป็นแค่การเปลี่ยนรูปแบบการละเมิดเท่านั้น โดยผู้ละเมิดหันไปใช้รูปแบบใหม่ๆ
ทางกรมทรัพย์สินทางปัญญา (ทป.)
จึงพยายามผลักดันการแก้พระราชบัญญัติลิขสิทธิ์เพื่อให้ครอบคลุมการละเมิดทางดิจิทัลด้วย
ขณะนี้ขั้นตอนการแก้กฎหมายผ่านการพิจารณาของคณะรัฐมนตรีแล้ว
และอยู่ในระหว่างการพิจารณาของคณะกรรมการกฤษฎีกา ซึ่งหากแก้ไขกฎหมายลิขสิทธิ์แล้วเสร็จ
จะทำให้ครอบคลุมถึงการละเมิดในรูปแบบใหม่ๆ ด้วย

แต่อย่างไรก็ตามการสนับสนุนจากประชาชนในฐานะผู้บริโภคก็เป็นสิ่งที่สำคัญเช่นกัน
โดยการเปลี่ยนพฤติกรรมหันมาสนับสนุนสินค้าที่มีลิขสิทธิ์ถูกต้อง
อีกทั้งตัวบริษัทผู้ถือลิขสิทธิ์ในฐานะผู้สนองความต้องการของผู้บริโภคก็ต้องมีการพัฒนาสินค้าทั้งในด้าน
คุณภาพ และความหลากหลาย ด้วยราคาที่เป็นธรรมอย่างต่อเนื่องด้วย
จึงจะทำให้การแก้ไขปัญหาประสบความสำเร็จ

การจัดหาผลิตภัณฑ์หรือบริการ

-   WAVE ประกอบธุรกิจโดยการจัดหาผลิตภัณฑ์เพื่อจัดจำหน่ายต่อ โดยผลิตภัณฑ์ของ WAVE
    จะประกอบด้วยลิขสิทธิ์ละครไทยซึ่งจะจัดจำหน่ายพร้อมภาพยนตร์วีดีโอซีดี และดีวีดี

-   ผลิตภัณฑ์ที่สำคัญที่สุดของ WAVE คือลิขสิทธิ์ละครไทย ซึ่งก่อนจะติดต่อกับกลุ่มบีอีซีเวิลด์
    เพื่อขอซื้อลิขสิทธิ์ WAVE จะพิจารณาจากคุณภาพของละคร และความนิยม (rating)
    ว่ามีความนิยมมากน้อยเพียงใด ละครแต่ละเรื่องมีความเหมาะสมคุ้มกับการลงทุนหรือไม่
    หากคุ้มกับการลงทุนจึงจะดำเนินการติดต่อขอซื้อลิขสิทธิ์

-   ในปี 2555 WAVE เป็นผู้ถือลิขสิทธิ์ละครไทยของสถานีโทรทัศน์ไทยทีวีสีช่อง 3
    ในรูปแบบวีดีโอซีดี และดีวีดี เช่น ละครโทรทัศน์ เรื่อง ธรณีนี่นี้ใครครอง เป็นต้น

-   โดยลิขสิทธิ์หลักของบริษัท มีสาระสำคัญของสัญญา ดังนี้

ลิขสิทธิ์ของกลุ่มบีอีซี มีอายุสัญญา 2 ปีต่อเรื่อง เงื่อนไขที่สำคัญของสัญญาคือ
บริษัทต้องทำรายได้ในละครไทยแต่ละเรื่องให้มีมูลค่าไม่ต่ำกว่ามูลค่าที่กำหนดไว้ในสัญญา

-   เมื่อ WAVE ได้เป็นเจ้าของลิขสิทธิ์
    จึงสามารถนำละครไทยที่ได้ลิขสิทธิ์มาอัดลงสื่อออกจำหน่ายได้
    โดยผลิตภัณฑ์ซึ่งในปัจจุบันได้รับความนิยมมากที่สุดคือ ดีวีดี
    เนื่องจากมีขนาดเล็กสะดวกในการพกพา ประกอบกับเครื่องเล่นดีวีดีมีราคาถูกลง
    และมีความคมชัดของภาพ จึงมีลูกค้าที่สนใจผลิตภัณฑ์ชนิดนี้เป็นจำนวนมาก

-สำหรับการผลิตดีวีดีนั้น WAVE ได้ว่าจ้างการผลิตดีวีดีจากบริษัทอื่นภายนอก
ซึ่งมีจำนวนหลายรายภายในประเทศ และในปัจจุบัน WAVE ได้ติดต่อผู้รับจ้างผลิตดีวีดีอยู่ 1 ราย
โดยการจ้างผลิตดีวีดีดังกล่าวไม่ได้ทำสัญญาซื้อขายระยะยาว (Long-term contract)
แต่ใช้วิธีออกใบสั่งซื้อแทน

งานที่ยังไม่ได้ส่งมอบ

-ไม่มี-

4.4 ธุรกิจให้บริการเช่าช่วงพื้นที่ในศูนย์การค้า

-   ให้บริการเช่าช่วงพื้นที่ศูนย์การค้า ได้แก่ ศูนย์การค้าเซ็นทรัลพลาซ่า-ปิ่นเกล้า และ
    ศูนย์การค้าเซ็นทรัลพลาซ่ารัชดาพระราม3 ตามอายุของสิทธิการเช่าที่บริษัทถือครองอยู่
    โดยการทำสัญญาให้เช่าช่วงกับผู้เช่าช่วงซึ่งมีระยะเวลาของสัญญา 3 ปี
    และสามารถต่ออายุของสัญญาได้

งานที่ยังไม่ได้ส่งมอบ

-ไม่มี-